ddrg/super_eurlex huggingface dataset:
32.

glæder sig over initiativet fra de europæiske erhvervsekspertisecentre, der giver struktur til sektoren på europæisk plan; opfordrer til, at der oprettes et europæisk erhvervsuddannelsesområde som en integreret del af det europæiske uddannelsesområde; anmoder Kommissionen og medlemsstaterne om at arbejde hen imod oprettelsen af en europæisk statut for lærlingeuddannelser; fremhæver nødvendigheden af, at visse medlemsstater gør noget ved, at de erhvervsrettede uddannelser og vekseluddannelsessystemerne ikke er tiltrækkende og ikke giver prestige nok; understreger, at det er nødvendigt at gøre erhvervsuddannelsessystemerne endnu mere læringscentrerede og tilpasset til en arbejdsverden i forandring; gentager betydningen af anerkendelse af erhvervsrettet uddannelse og opfordrer medlemsstaterne til at gennemføre den tilsvarende henstilling fra Rådet og den europæiske dagsorden for færdigheder korrekt og fuldt ud; understreger betydningen af at skabe fleksible og modulopdelte veje til læring for at give de studerende mulighed for at kombinere og bygge på forskellige læringsoplevelser og -muligheder;
30.

fastslår, at medlemsstaternes domstole skal beskytte retten til en retfærdig og rettidig rettergang og de legitime rettigheder i medfør af EU-lovgivningen, f.eks. retten til at beskytte sit omdømme, og at disse ikke må bringes i fare, hvilket også gælder de rettigheder, der rutinemæssigt henvises til i retssager med karakter af misbrug; understreger derfor, at foranstaltninger til bekæmpelse af SLAPP ikke bør berøre legitimt indklagede sager og sagsøgers ret til adgang til klage og domstolsprøvelse; forfægter samtidig, at det er nødvendigt at forhindre ethvert misbrug af retssystemerne og disse rettigheder på en måde, som er åbenlyst i modstrid med lovgivernes hensigt, da de gav disse rettigheder til fysiske eller juridiske personer for at sikre retten til en retfærdig rettergang; mener, at der med henblik herpå er behov for beskyttelsesforanstaltninger — ikke blot for at beskytte ofrene for SLAPP, men også for at forebygge og sanktionere misbrug af foranstaltninger mod SLAPP, f.eks. i tilfælde, hvor autoritære regeringer bruger SLAPP-bekæmpelsesklausuler som våben til at beskytte deres regeringsorganiserede NGO'er mod legitime injuriesager; bemærker, at forebyggelse af denne form for misbrug er lige så nødvendig for en korrekt og ensartet anvendelse af EU-retten for derved at beskytte dens virkningsfuldhed;
29.

understreger, at indførelsen af et sui generis-beskyttelsessystem for geografiske betegnelser for ikke-landbrugsprodukter bør have som mål at give fordele for forbrugere ved at fremme viden om produkters ægthedsmærkninger, have positive økonomiske konsekvenser for mikrovirksomheder og SMV'er ved at tilskynde til konkurrence samt have generelle konsekvenser for beskæftigelse, udvikling og turisme i landområder og mindre udviklede områder, der navnlig kunne bidrage til EU's genopretning efter covid-19-krisen; mener, at en sådan sui generis-beskyttelse af geografiske betegnelser for ikke-landbrugsprodukter også ville give adgang til tredjelandes markeder gennem EU-handelsaftaler; mener imidlertid, at systemet bør indeholde nødvendige beskyttelsesforanstaltninger, herunder effektive og gennemsigtige anvendelses- og indsigelsesmekanismer;
12.

insisterer på, at udførelsen af en abort ikke under nogen omstændigheder bør medtages i straffeloven, da dette har en afskrækkende virkning på læger, der som følge heraf afholder sig fra at levere SRS-tjenester af frygt for strafferetlige sanktioner og dermed begrænser den sundhedspleje, der er tilgængelig for kvinder og piger; er foruroliget over, at læger som følge af denne situation har tendens til at prioritere at redde fostret frem for kvindens liv; opfordrer den polske regering til at sikre, at »ikke én kvinde mere« i Polen dør på grund af den restriktive lov og til fuldstændigt at afkriminalisere abort og fjerne alt relateret til abort fra strafferetten for at sikre, at læger i praksis accepterer at udføre aborter inden for de retlige grænser i national ret, og for at sikre, at de oplysninger, den giver om adgang til abort og andre seksuelle og reproduktive rettigheder, er objektive og evidensbaserede;
46.

er desuden af den opfattelse, at donationer fra samme donor til et europæisk politisk parti, dets nationale medlemspartier og deres regionale delstrukturer bør offentliggøres af myndigheden; er desuden af den opfattelse, at passende instrumenter skal være på plads senest i finansåret 2027 for at sikre, at der ikke gives donationer til juridisk uafhængige enheder, som er en del af det samme europæiske politiske parti, for at omgå gennemsigtighedsreglerne, som ellers tilsammen vil overskride grænserne for gennemsigtighed;
45.

understreger, at det er vigtigt at mindske den audiovisuelle sektors CO 2 -aftryk, navnlig på produktionsstadiet, der tegner sig for de fleste CO 2 -emissioner; bemærker, at digitale løsninger såsom virtuelle audiovisuelle produktionsteknikker kan bidrage hertil; mener, at den nuværende FFR giver en enestående mulighed for at finansiere grønne projekter og opnå nettonulemissioner for sektoren inden udgangen af dette årti; opfordrer Kommissionen til at gennemføre en undersøgelse af CO 2 -emissionerne i hele værdikæden og foreslå målrettede foranstaltninger; opfordrer Kommissionen til at fremskynde denne udvikling og støtte udvekslingen af bedste praksis, fælles værktøjer og frivillige standarder, der omfatter hele værdikæden, med henblik på at mindske den audiovisuelle sektors CO 2 -fodaftryk, for at EU's mål om klimaneutralitet senest i 2050 kan opfyldes; glæder sig derfor over Kommissionens intention om at udarbejde en vejledning for bedste praksis med hensyn til grøn produktion og levering af tjenesteydelser; understreger, at miljømæssig bæredygtighed kan være en central faktor og et aktiv med hensyn til at gøre industrien mere konkurrencedygtig og mere attraktiv at investere i;
26.

understreger, at kvalitetsuddannelse og en veluddannet arbejdsstyrke sammen med en forsknings- og innovationsforpligtelse er en forudsætning for bæredygtig genopretning og social samhørighed; påpeger, at arbejdstagere med mellemlange og korte uddannelser skal have mulighed for omskoling og opkvalificering; insisterer på, at bæredygtige investeringer i kvalitative praktikophold, voksnes deltagelse i livslang læring og uddannelse af medarbejdere skal være en prioritet; påpeger, at en inkluderende økonomisk genopretning vil kræve bæredygtige offentlige og private investeringer for at garantere adgang til uddannelse for de arbejdsløse og lavt uddannede personer, således at de kan tillægge sig grundlæggende færdigheder, erhvervskompetencer og vigtige kompetencer, der fører til kvalifikation og karriereomstillinger; fremhæver i denne forbindelse betydningen af at styrke EU's uddannelsesprogrammer, tilpasse uddannelserne til samfundets og økonomiens behov og støtte medarbejdere og lærere samt betydningen af investeringer i digital, grøn og social infrastruktur; understreger, at gennemførelsen af EU's dagsorden for færdigheder for alle er afgørende for håndteringen af manglen på færdigheder; opfordrer Kommissionen og medlemsstaterne til at maksimere deres bestræbelser på at investere i prismæssigt overkommelig, tilgængelig og inkluderende erhvervsuddannelse af høj kvalitet, til at styrke foranstaltninger til fremme af opkvalificering og omskoling, herunder i digitale færdigheder og færdigheder, der kan overføres, og til at fremme livslang læring med henblik på at forberede arbejdstagerne på behovene på et arbejdsmarked i lyset af den grønne og den digitale omstilling; understreger, at den gensidige anerkendelse af kvalifikationer er vigtig for at overvinde mangler på kvalificeret arbejdskraft og færdigheds- og kompetencemismatch;
14.

understreger, at selv om humanitær bistand har til formål at tackle øjeblikkelige, livstruende situationer, forårsages kriser af drivkræfter, der kræver langsigtede løsninger, eftersom underliggende skrøbelighed er en væsentlig forløber for humanitære kriser; opfordrer Kommissionen og Tjenesten for EU's Optræden Udadtil til at vedtage en meddelelse, der udvikler en klar politik for sammenhængen mellem humanitær bistand, udvikling og fred, for at slå bro over kløfterne mellem de enkelte politikområder og samtidig sikre, at den særlige retlige karakter af og principperne for den humanitære bistand respekteres; understreger, at denne »neksustilgang« baseret på sammenhængen mellem humanitær bistand, udvikling og fred bør styrke modstandsdygtigheden og fremme bæredygtige løsninger, mens verdensmålene bør anvendes som en ramme for en sådan tilgang, idet 2030-dagsordenen giver en enestående mulighed for at tackle de grundlæggende årsager til skrøbelighed og konflikt med udgangspunkt i bl.a. ikkestatslige organisationers (NGO'ers) praktiske erfaringer; opfordrer EU og medlemsstaterne til hurtigt at gennemføre denne neksustilgang med særligt fokus på at tackle skrøbelighed, forebygge konflikter, bekæmpe sult, håndtere fordrivelser i forbindelse med katastrofer og de negative virkninger af klimaforandringer, tilvejebringe uddannelses- og indkomstmuligheder, støtte tidlig genopretning, styrke beredskabskapaciteten og skabe selvhjulpenhed og modstandsdygtighed; opfordrer Kommissionen til at offentliggøre en vurdering af operationaliseringen af sammenhængen mellem humanitær bistand og udviklingsbistand i de seks pilotlande, der blev udpeget i 2017;
33.

understreger, at Vestbalkan er en region af særlig relevans for Europol; glæder sig over aftalerne om operationelt samarbejde mellem Europol og fem lande på Vestbalkan samt samarbejdsordningen med Kosovos retshåndhævende myndigheder; opfordrer til, at disse aftaler gennemføres fuldt ud, og roser de vellykkede operationer, der er blevet gennemført inden for rammerne af dette samarbejde; glæder sig over åbningen af Europols forbindelseskontor i Albanien i 2019 og over beslutningen om at åbne lignende forbindelseskontorer i Bosnien-Hercegovina og i Serbien; tilskynder til et lignende samarbejde med de resterende lande på Vestbalkan; understreger desuden vigtigheden af at samarbejde med Den Europæiske Anklagemyndighed (EPPO) og Det Europæiske Kontor for Bekæmpelse af Svig (OLAF); opfordrer i denne forbindelse EU og landene på Vestbalkan til at etablere en ramme for et frugtbart samarbejde mellem EPPO og landene på Vestbalkan for at sikre, at EPPO effektivt kan udøve sine beføjelser inden for EU-finansiering, navnlig IPA III-midler i landene på Vestbalkan;
F.

der henviser til, at EPPO overtog de efterforsknings- og retsforfølgningsopgaver, som blev overdraget til den ved forordning (EU) 2017/1939, den 1. juni 2021; der henviser til, at der skulle have været udnævnt mindst to europæiske delegerede anklagere for hver medlemsstat inden den 1. juni 2021; der henviser til, at Slovenien som det sidste deltagende land og med en betydelig forsinkelse indstillede to delegerede anklagere den 22. november 2021; der henviser til, at disse indstillinger efter den slovenske regerings opfattelse kun var midlertidige, idet den nationale udvælgelsesprocedure endnu ikke var afsluttet; der henviser til, at EPPO's kollegium den 24. november 2021 udpegede to europæiske delegerede anklagere fra Slovenien for en periode på fem år; der henviser til, at en medlemsstat ikke må afskedige en europæisk delegeret anklager eller tage disciplinære skridt over for vedkommende af årsager, der har forbindelse til vedkommendes ansvarsområder efter EPPO-forordningen, uden den europæiske chefanklagers samtykke;
33.

udtrykker sin beklagelse over, at Kommissionen har udarbejdet en personaleplan for EPPO, som ikke gør det muligt for myndigheden at opfylde sit mandat effektivt; understreger, at der er behov for tilstrækkeligt personale, således at EPPO kan udføre sin hovedopgave, nemlig bekæmpelse af grænseoverskridende kriminalitet, der er til skade for EU-budgettet; udtrykker sin beklagelse over, at EPPO i øjeblikket er udstyret med et utilstrækkeligt antal sagsanalytikere og finansielle efterforskere til at støtte de europæiske delegerede anklageres retsforfølgningsaktiviteter; udtrykker sin beklagelse over, at EPPO's operationelle personale i øjeblikket primært fokuserer på registrering af sager og ikke på retsforfølgelse; udtrykker sin beklagelse over, at EPPO har givet udtryk for en akut mangel på yderligere kvalificerede juridiske eksperter og IT-eksperter samt administrativt personale til at sikre en gnidningsløs afvikling af operationerne; fremhæver, at EPPO ud over sin årlige sagsmængde på 2 000 sager skal håndtere et efterslæb på mere end 3 000 sager; er bekymret over, at EPPO's arbejdsbyrde vil stige yderligere i de kommende år i lyset af de hidtil usete beløb, der mobiliseres gennem genopretnings- og resiliensfaciliteten, og fremskyndelsen af udbudsprocedurer under covid-19-krisen; understreger, at Kommissionens personaleplan for EPPO for 2022 er utilstrækkelig til at afhjælpe de mangler, som EPPO har påpeget; fremhæver, at, når EPPO er fuldt funktionsdygtig, vil fordelene med hensyn til beskyttelse af EU-budgettet overstige omkostningerne; opfordrer indtrængende Kommissionen til at øge EPPO's budget og kvalificerede personale, således at myndigheden kan udnytte sit fulde potentiale i bekæmpelsen af kriminalitet;
51.

er af den opfattelse, at et centraliseret informations- og overvågningssystem bør omfatte udbudskrav med EU-dækkende, landeopdelte, offentligt tilgængelige data for kontrahenter og ordregivende myndigheder med henblik på systematisk indberetning af specifikke projektdata, fremskridt med hensyn til at nå delmål og de direkte og endelige reelle ejeres identitet (i et standardiseret format); mener, at der bør oprettes et sådant system for at lette dataindsamling, interoperabilitet og behandling på EU-plan og for at sikre effektive kontroller og revisioner; understreger, at systemet bør begrænses til de nødvendige oplysninger, og at det bør være muligt at offentliggøre oplysninger i overensstemmelse med EU-Domstolens faste retspraksis; påpeger imidlertid, at der kan indføres et mellemniveau på nationalt plan (dvs. et decentralt indsamlingssted) for at lette dataindsamlingen, idet der tages hensyn til sproglige forskelle og lokale karakteristika (såsom regionale ansvarsområder);
13.

er af den overbevisning, at indførelsen af nye digitale teknologier kan have en positiv indvirkning på arbejdsmiljøet, hvis de implementeres og overvåges på en troværdig måde, hvilket vil kræve rettidig og meningsfuld information til og høring af arbejdstagerrepræsentanterne, herunder fagforeningerne, med henblik på at sikre, at der tages fuldt og behørigt hensyn til deres sundhed og sikkerhed, databeskyttelse, ligebehandling, ansættelsesstabilitet, sociale beskyttelse og velbefindende på arbejdspladsen, og for at forebygge uberettiget udnyttelse og overvågning af arbejdstagere såvel som forskelsbehandling og stigmatisering, særligt gennem ledelse ved hjælp af algoritmer; understreger, at fagforeninger og arbejdstagerrepræsentanter skal have den fornødne adgang og de fornødne midler til at bedømme og evaluere den digitale teknologi, før den indføres; understreger, at nye digitale teknologier og kunstig intelligens ikke bør bidrage til at opretholde den nuværende forskelsbehandling og samfundsmæssige ulighed, men i stedet bør medvirke til social integration og inddragelse af forskellige grupper; understreger behovet for at anvende princippet om etiske regler som standard i hele de digitale teknologiers livscyklus for at udnytte deres fulde potentiale og undgå skævheder; understreger, at strukturer for social dialog, sektorspecifikke overenskomstforhandlinger, levering af information til samt høring og inddragelse af fagforeninger og arbejdstagerrepræsentanter er afgørende for at give arbejdstagerne den opbakning, der er nødvendig for, at de bedre kan udvikle og deltage i udbredelsen og arbejdsmarkedsparternes overvågning af digital teknologi på arbejdspladsen;
G.

der henviser til, at der for nylig er rapporteret omfattende miljøprotester i hele Serbien på baggrund af den forhastede vedtagelse af to love, loven om folkeafstemninger og folkeinitiativet og loven om ekspropriation af jord; der henviser til, at sidstnævnte lov anses for at åbne op for kontroversielle udenlandske investeringsprojekter, såsom Rio Tinto-minen, som har stor indvirkning på miljøet; der henviser til, at Serbiens borgere udøvede deres grundlæggende ret til at deltage i fredelige forsamlinger; der henviser til, at stærke beskyldninger har understreget, at politistyrkerne har tilsidesat deres forpligtelse til at beskytte borgernes liv, rettigheder og frihedsrettigheder samt beskyttelsen af retsstatsprincippet; der henviser til, at politiet gjorde brug af voldsom magtanvendelse og arresterede flere demonstranter; der henviser til, at demonstranter blev angrebet af uidentificerede væbnede grupper, hooligans og bulldozere;
D.

der henviser til, at karakteren af konflikterne og de faktiske forhold på stedet har ændret sig, siden KP-certificeringsordningen trådte i kraft som et globalt initiativ i 2003; der henviser til, at KP-certificeringsordningen ikke dækker situationer, hvor offentlige eller private sikkerhedsstyrker, virksomheder, kriminelle eller væbnede grupper anvender udbredt eller systematisk vold for at sikre deres økonomiske interesser i diamantproduktion; der henviser til, at forbrugernes ønske om at have vished med hensyn til diamanters oprindelse og etiske karakter ikke i øjeblikket kan opfyldes; der henviser til, at dette resulterer i faldende efterspørgsel efter naturlige diamanter og derfor har negative konsekvenser for den lovlige diamantindustri og ikkeindustrielle minearbejdere; der henviser til, at mekanismer som KP-certificeringsordningen skal revideres regelmæssigt og ajourføres for at være i stand til at imødekomme forbrugernes forventninger og internationale forpligtelser vedrørende virksomhedernes sociale ansvar og bæredygtig udvikling;
16.

noterer sig arbejdet i Det Rådgivende Udvalg om Bekæmpelse og Forebyggelse af Mobning på Arbejdspladsen og i Det Rådgivende Udvalg for Behandling af Klager over Chikane mellem Akkrediterede Parlamentariske Assistenter og Medlemmer af Europa-Parlamentet og Forebyggelse af Chikane på Arbejdspladsen; efterlyser fuld gennemsigtighed med hensyn til, hvordan Parlamentet håndterer spørgsmål om chikane og samtidig hermed beskytter berørte personers identitet, og opfordrer begge udvalg til hvert år at udarbejde og offentliggøre deres overvågningsrapporter og risikovurderinger på Europa-Parlamentets websted, indføre kontrolmekanismer og navnlig offentliggøre den eksterne vurdering, der er foretaget i Det Rådgivende Udvalg for Behandling af Klager over Chikane mellem Akkrediterede Parlamentariske Assistenter og Medlemmer af Europa-Parlamentet og Forebyggelse af Chikane på Arbejdspladsen; opfordrer på ny ( 12 ) til, at eksterne revisorer, der er blevet udpeget på gennemsigtig vis, foretager en uafhængig evaluering af det nuværende system for så vidt angår dets effektivitet og om nødvendigt foreslår ændringer, og at det skal ske snarest muligt og inden udgangen af denne valgperiode for at sikre uafhængighed og balance mellem kønnene og undgå interessekonflikter i de eksisterende strukturer, og gør derfor følgende: a. anmoder om, at de to udvalgs sammensætning ændres for at sikre, at uafhængige eksperter med dokumenteret ekspertise inden for bekæmpelse af chikane på arbejdspladsen, herunder læger, terapeuter og juridiske eksperter inden for chikane, bliver formelle medlemmer med stemmeret; b. påpeger, at medlemmer af Europa-Parlamentet kan blive ofre for seksuel chikane, og opfordrer til, at Parlamentets relevante tjenestegrene og politiske grupper træffer konkrete foranstaltninger i denne henseende; c. anbefaler, at der nedsættes en taskforce bestående af uafhængige eksperter med mandat til at undersøge situationen med hensyn til seksuel chikane og seksuelle overgreb i Parlamentet med henblik på dels at foretage en evaluering af det eksisterende Rådgivende Udvalg for Behandling af Klager over Chikane mellem Akkrediterede Parlamentariske Assistenter og Medlemmer af Europa-Parlamentet og Forebyggelse af Chikane på Arbejdspladsen og af Det Rådgivende Udvalg for Parlamentets ansatte om forebyggelse af chikane, dels at foreslå passende ændringer;
19.

opfordrer indtrængende Rusland og de russiskstøttede separatister til at overholde våbenhvileaftalen; opfordrer Rusland til at engagere sig konstruktivt i Normandietkvartetten og den trilaterale kontaktgruppe og til at føre sine internationale forpligtelser, navnlig i henhold til Minskaftalerne og FN's havretskonvention, ud i livet; opfordrer til øjeblikkelig løsladelse af alle ulovligt frihedsberøvede og fængslede ukrainske statsborgere; tilskynder Rådet til også at udvide anvendelsesområdet for sine sanktioner til at omfatte »pasudstedelse« og afholdelse af ulovlige valg på Krim og beslutningen om at give indbyggerne i de ikke-regeringskontrollerede områder af de ukrainske regioner Donetsk og Luhansk valgret til valget til Statsdumaen i september 2021 samt til at forhøje den pris, som Rusland betaler for at blokere for gennemførelsen af Minskaftalerne og drøftelserne i Normandietkvartetten; anmoder Den Internationale Straffedomstol om at efterforske de forbrydelser, der er begået af den russiske side og dens stedfortrædere på Krimhalvøen og i det østlige Ukraine; fremhæver den rolle, som Den Internationale Domstol og sager om universel jurisdiktion kan spille i denne henseende; mener, at den politiske og militære de facto-ledelse i de såkaldte folkerepublikker i Luhansk og Donetsk bør pålægges sanktioner inden for rammerne af den globale EU-ordning for menneskerettighedssanktioner;
30.

understreger, at webportalen for andragender er et vigtigt redskab til at sikre en gnidningsløs, effektiv og gennemsigtig proces for andragender; glæder sig i den forbindelse over forbedringerne af databeskyttelsen og de sikkerhedsfunktioner, der har gjort portalen mere brugervenlig og sikker for borgerne; understreger, at der fortsat skal gøres en indsats for at udbrede kendskabet til portalen via de sociale medier, så den bliver lettere at navigere og fuldt ud tilgængelig for alle borgere, navnlig for personer med handicap, herunder ved at gøre det muligt at indgive andragender på nationale tegnsprog; opfordrer til offentliggørelse af flere oplysninger på webportalen for andragender, herunder fremskridtet for andragender og undersøgelser i andre institutioner; opfordrer til en vurdering af, hvordan man kan forhindre brugen af stjålne eller falske identiteter, og understreger, at det haster med at ændre eller opdatere det elektroniske registrerings- og signatursystem, så det virkelig er smidigt og giver borgerne mulighed for at deltage i overensstemmelse med deres behov i realtid; støtter oprettelsen af en fælles digital portal, som borgerne kan få adgang til og få oplysninger om alle procedurer for andragender;
18.

gentager sin opfordring til Den Europæiske Union om at aktivere artikel 85, stk. 3, litra b), med henblik på at indkalde til et øjeblikkeligt møde i det blandede udvalg på grund af den cubanske regerings brud på aftalen, som udgør et »særligt hastende tilfælde«, hvilket kan føre til suspension af aftalen på grund af vedvarende, alvorlige og materielle overtrædelser af demokratiske principper og manglende respekt for alle grundlæggende menneskerettigheder og grundlæggende frihedsrettigheder som fastsat i verdenserklæringen om menneskerettigheder, som udgør et væsentligt element i denne aftale, således som det er fastsat i artikel 1, stk. 5, og manglende forsøg på at afhjælpe situationen på trods af de mange opfordringer til at gøre dette;